Αναγγελία Έναρξης Λειτουργίας Οδοντοτεχνικών Εργαστηρίων
Αίτηση – Υπεύθυνη Δήλωση του ενδιαφερόμενου (άρθρο 8 του ν. 1599/1986) με θέμα: «Αναγγελία έναρξης λειτουργίας οδοντοτεχνικών εργαστηρίων από φυσικό και νομικό πρόσωπο».
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος δεν πρέπει να έχει καταδικασθεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη.
Ο χώρος πρέπει να πληροί τους όρους εγκατάστασης και λειτουργίας των μηχανημάτων ώστε να διασφαλίζεται η υγεία και η ακεραιότητα των εργαζομένων (ρελέ ασφαλείας).
Ο ενδιαφερόμενος οφείλει να έχει στην κυριότητά του ή να μισθώνει οίκημα.
Στην άδεια δόμησης (ή οικοδομική άδεια) θα πρέπει να αναγράφεται η χρήση του κτιρίου ή του χώρου για την οποία ζητείται η αδειοδότηση ή σε κάθε περίπτωση αυτή που αναγράφεται στην ταυτότητα του κτιρίου σύμφωνα με το αρ. 5 του ν. 4067/2012 (Α΄ 79).
Ο χώρος πρέπει να πληροί τους κανόνες πυροπροστασίας.
Ο επιστημονικός υπεύθυνος του εργαστηρίου οφείλει να έχει αποκτήσει τη Βεβαίωση Αναγγελίας του επαγγέλματος του οδοντοτεχνίτη και ως εκ τούτου να πληροί τις νόμιμες προϋποθέσεις για την άσκηση του εν λόγω επαγγέλματος.
Ο ενδιαφερόμενος οφείλει να δηλώσει υπεύθυνα τον οριζόμενο ως επιστημονικό υπεύθυνο του οδοντοτεχνικού εργαστηρίου.
Ο επιστημονικός υπεύθυνος οφείλει να δηλώσει υπεύθυνα ότι δέχεται τον διορισμό του ως επιστημονικά υπεύθυνου και να δηλώσει τις ημέρες και τις ώρες στις οποίες θα βρίσκεται με αυτοπρόσωπη παρουσία στο εν λόγω οδοντοτεχνικό εργαστήριο.
Ο χώρος πρέπει να διαθέτει τον απαραίτητο μηχανολογικό και λοιπό εξοπλισμό σύμφωνα με την υπ’ αριθμ. Υ.Α. Α4β/1016/24-3-1988 (Β΄ 214).
Σε περίπτωση που ο ενδιαφερόμενος είναι νομικό πρόσωπο, δεν πρέπει να έχει κηρυχθεί σε πτώχευση.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο επιστημονικά υπεύθυνος πρέπει να είναι πτυχιούχος οδοντοτεχνικής τεχνολογίας Ανωτάτου Τεχνολογικού Εκπαιδευτικού Ιδρύματος (Α.Τ.Ε.Ι.) ή Τεχνολογικού Εκπαιδευτικού Ιδρύματος (Τ.Ε.Ι.) της ημεδαπής ή ισότιμης σχολής της αλλοδαπής. Στην περίπτωση που ο ενδιαφερόμενος είναι υπήκοος κράτους-μέλους της Ε.Ε. και έχει αποκτήσει τα επαγγελματικά του προσόντα σε άλλο κράτος -μέλος είτε ως αυτοαπασχολούμενος είτε ως μισθωτός οφείλει να έχουν αναγνωρισθεί τα επαγγελματικά του προσόντα από το αρμόδιο όργανο της χώρας.
O χώρος θα πρέπει να έχει τις εξής προδιαγραφές, ανάλογα με τον αριθμό των απασχολούμενων: 1. Ελάχιστος χώρος 25 τ.µ. όπου θα απασχολούνται μέχρι 2 άτομα ή 2. Ελάχιστος χώρος 40 τ.µ. όπου θα απασχολούνται μέχρι 4 άτομα ή 3. Ελάχιστος χώρος 70 τ.µ. όπου θα απασχολούνται μέχρι 7 άτομα ή 4. Ελάχιστος χώρος 90 τ.µ. όπου θα απασχολούνται μέχρι 10 άτομα ή 5. Ελάχιστος χώρος 130 τ.µ. όπου θα απασχολούνται μέχρι 15 άτομα ή 6. Ελάχιστος χώρος 160 τ.µ. όπου θα απασχολούνται μέχρι 20 άτομα και 7. Για καθένα απασχολούμενο άτομο πέραν των 20 ατόμων 10 τ.µ. επιπλέον. Στην παραπάνω κλίμακα αναγνωρίζεται µία απόκλιση που δεν υπερβαίνει το 5%.
Προϋποθέσεις περί μη τέλεσης αξιόποινων πράξεων
Η διαδικασία αφορά στην αναγγελία έναρξης λειτουργίας οδοντοτεχνικών εργαστηρίων από φυσικό ή νομικό πρόσωπο.
Αντίγραφο ποινικού μητρώου γενικής χρήσης, έκδοσης τελευταίου τριμήνου ή ισοδύναμο έγγραφο, όταν ο αιτών έχει την ιθαγένεια άλλου κράτους - μέλους της Ε.Ε.
Τίτλοι ιδιοκτησίας ή συμφωνητικό μίσθωσης.
Αρχιτεκτονικά σχέδια κατόψεων και τομών των χώρων εις διπλούν υπογεγραμμένα από διπλωματούχο μηχανικό μέλους του Τ.Ε.Ε. και θεωρημένα από λειτουργική άποψη από την αρμόδια Υπηρεσία της Περιφέρειας.
Αντίγραφο του στελέχους της οικοδομικής άδειας (Άδειας Δόμησης), ή και τακτοποίηση ν. 4178/2013 (Α΄ 174) επικυρωμένο από την αρμόδια Υπηρεσία Δόμησης, στην οποία θα πρέπει να αναγράφεται η χρήση του κτιρίου ή του χώρου για την οποία ζητείται η αδειοδότηση ή σε κάθε περίπτωση αυτή που αναγράφεται στην ταυτότητα του κτιρίου σύμφωνα με το άρθρο 5 του ν. 4067/12 (Α΄ 79).
Πιστοποιητικό (ενεργητικής) πυροπροστασίας από την αρμόδια πυροσβεστική Υπηρεσία
Βεβαίωση Αναγγελίας για την άσκηση του επαγγέλματος του οδοντοτεχνίτη για τον επιστημονικά υπεύθυνο, σε αντίγραφο.
Υπεύθυνη δήλωση (άρθρο 8 του ν. 1599/1986) του ενδιαφερόμενου όπου δηλώνει τον οριζόμενο ως επιστημονικό υπεύθυνο του οδοντοτεχνικού εργαστηρίου
Υπεύθυνη δήλωση του ενδιαφερόμενου (άρθρο 8 του ν. 1599/1986) στην οποία να δηλώνεται ο κατάλογος του μηχανολογικού και λοιπού εξοπλισμού.
Καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους και τυχόν τροποποιήσεις αυτών ή Πιστοποιητικά καταχώρισης στα βιβλία εταιρειών του Πρωτοδικείου της έδρας της εταιρείας.
Πιστοποιητικό Εταιρικών Μεταβολών που εκδίδεται για τις ΕΠΕ, ΟΕ, ΕΕ και ΑΕ από την αρμόδια προς τούτο αρχή.
Πιστοποιητικό μη κήρυξης του νομικού προσώπου σε πτώχευση από το αρμόδιο Πρωτοδικείο.
Νομιμοποιητικά έγγραφα προς υποβολή της αίτησης για λογαριασμό του νομικού προσώπου.
Ειδική δήλωση απαλλαγής από άδεια εγκατάστασης και λειτουργίας, από τη Διεύθυνση Ανάπτυξης της οικείας Περιφερειακής Ενότητας.
Υπεύθυνη δήλωση (άρθρο 8 του ν. 1599/1986) από αδειούχο ηλεκτρολόγο, ο οποίος έχει ανάλογη προς την εγκαταστημένη ισχύ άδεια, επικυρωμένη.
Υπεύθυνη δήλωση (άρθρο 8 του ν. 1599/1986) του επιστημονικά υπευθύνου επικυρωμένη ότι δέχεται το διορισμό του ως επιστημονικά υπεύθυνου και δηλώνει τις ημέρες και τις ώρες στις οποίες θα βρίσκεται με αυτοπρόσωπη παρουσία στο εν λόγω οδοντοτεχνικό εργαστήριο.
Τίτλος σπουδών ημεδαπής σε αντίγραφο ή Απόφαση επαγγελματικής ισοτιμίας από το Αυτοτελές Τμήμα Εφαρμογής Ευρωπαϊκής Νομοθεσίας (Α.Τ.Ε.Ε.Ν.) ή Πτυχίο του εξωτερικού σε αντίγραφο με επίσημη μετάφραση και Πράξη ισοτιμίας και αντιστοιχίας του Ι.ΤΕ. ή του Δ.Ο.Α.Τ.Α.Π.
Αντίγραφο δελτίου αστυνομικής ταυτότητας ή άλλου ισοδύναμου εγγράφου του επιστημονικά υπεύθυνου.
Αντίγραφο δελτίου ταυτότητας ή άλλου ισοδύναμου εγγράφου του ενδιαφερόμενου (φυσικού ή νομικού προσώπου)
Αναζητείται υπηρεσιακά σε περίπτωση που εκδίδεται από ημεδαπές αρχές. Ελλείψει αντιγράφου ποινικού μητρώου, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο τούτο είναι δυνατόν να αντικατασταθεί από ένορκη βεβαίωση, ή για τα κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Αναζητείται υπηρεσιακά σε περίπτωση που εκδίδεται από ημεδαπές αρχές. Ελλείψει αντιγράφου πιστοποιητικού μη κήρυξης σε πτώχευση, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο τούτο είναι δυνατόν να αντικατασταθεί από ένορκη βεβαίωση, ή για τα κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως.
Η θεώρηση πραγματοποιείται ενδοϋπηρεσιακά.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Διεύθυνση Δημόσιας Υγείας / Τμήμα Υπηρεσιών και Επαγγελμάτων Υγείας της οικείας Περιφέρειας
Ρυθμίσεις Υπουργείου Υγείας και άλλες διατάξεις. Τροποποίηση: ν. 4272/2014 (Α΄ 145) άρθρο 46 - Τροποποίηση άρθρου 1 του ν. 4208/2013 (Συστέγαση επιχειρήσεων Πρωτοβάθμιας Φροντίδας Υγείας).
Άρση περιορισμών. Τροποποίηση: ν. 4461/2017 (Α΄ 38) άρθρο 43 - Τροποποίηση παρ. ΙΒ΄ άρθρου 1 του ν. 4093/2012 (Δυνατότητα υποβολή αίτησης σε φυσικά και νομικά πρόσωπα).
Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης. Αρμοδιότητες Περιφερειών.
Οδοντοτεχνικό επάγγελμα - Οδοντοτεχνικά εργαστήρια και άλλες διατάξεις.
Οργανισμός του Υπουργείου Υγείας - Διάρθρωση-Αρμοδιότητες Διεύθυνσης Πρωτοβάθμιας Φορντίδας Υγείας.
Επαγγελματικά Δικαιώματα Πτυχιούχων Τμήματος Οδοντοτεχνικής.
Καθορισμός διοικητικών διαδικασιών και των αντίστοιχων εντύπων τους που διεκπεραιώνονται και μέσω των ΚΕΠ. Τροποποιήσεις: - Κ.Υ.Α. Υ3β/ΓΠ/οικ.35578/2013 (Β΄ 1011) - Τροποποίηση των Κ.Υ.Α. Υ3β/ΓΠ/οικ.64432/2011 και ΔΙΑΔΠ/A1/13310/2002 - K.Y.A. Υ3β/ΓΠ/οικ.64432/2011 (Β΄ 1394) - Τροποποίηση της Κ.Υ.Α. ΔΙΑΔΠ/A1/13310/2002.
Προδιαγραφές χώρου εγκατάστασης οδοντοτεχνικού εργαστηρίου και εξοπλισμός.
Μετά την παρέλευση άπρακτης της τρίμηνης προθεσμίας, ο ενδιαφερόμενος λειτουργεί το εν λόγω εργαστήριο ελεύθερα (άρθρο 3 του ν. 3919/2011, Α΄ 32). Ο ενδιαφερόμενος, στην περίπτωση της σιωπηρής έγκρισης, μπορεί να ζητήσει τη σχετική βεβαίωση λειτουργίας από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει την Αίτηση - Υπεύθυνη Δήλωση με συνημμένα τα απαιτούμενα δικαιολογητικά στο Γραφείο Πρωτοκόλλου της οικείας Περιφέρειας ή στα ΚΕΠ-ΕΚΕ.
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας ελέγχει την πληρότητα και την ορθότητα των δικαιολογητικών. Εφόσον διαπιστωθούν ελλείψεις επί της αίτησης στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο εγγράφου με τις ελλείψεις που διαπιστώθηκαν και το προωθεί στην ιεραρχία για υπογραφή με σκοπό να αποσταλεί στον ενδιαφερόμενο.
Όταν ο φάκελος είναι πλήρης και ορθός, στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει διαβιβαστικό με συνημμένα τα δικαιολογητικά που αφορούν τις κτιριακές προϋποθέσεις ώστε να αποσταλούν στις Τεχνικές Υπηρεσίες της οικείας Περιφερειακής Ενότητας.
Στέλεχος των Τεχνικών Υπηρεσιών της οικείας Περιφερειακής Ενότητας ελέγχει τα δικαιολογητικά που αφορούν τις κτιριακές προϋποθέσεις ότι πληρούν τις νόμιμες προϋποθέσεις όπως αυτές ορίζονται από την κείμενη νομοθεσία. Σε περίπτωση που δεν πληρούνται οι προϋποθέσεις που ορίζονται στην κείμενη νομοθεσία και ως εκ τούτου δεν προκύπτει η απαιτούμενη θεώρηση, στέλεχος των Τεχνικών Υπηρεσιών της οικείας Περιφερειακής Ενότητας σημειώνει τις παρατηρήσεις του επί των σχεδίων.
Όταν προκύψει η θεώρηση (σφράγιση και υπογραφή) των δικαιολογητικών που άπτονται των κτιριακών προϋποθέσεων, στέλεχος των Τεχνικών Υπηρεσιών θεωρεί τα σχέδια και τα διαβιβάζει στο αρμόδιο στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας.
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας ενημερώνει την γραμματεία της Επιτροπής Ελέγχου της οικείας Περιφερειακής Ενότητας για την ολοκλήρωση των διοικητικών ελέγχων.
Η Επιτροπή Ελέγχου της οικείας Περιφερειακής Ενότητας διενεργεί τον επιτόπιο έλεγχο στον υπό ίδρυση επαγγελματικό χώρο.
Σε περίπτωση που η Έκθεση Ελέγχου δεν αποτυπώνει ευρήματα, στέλεχος του Τμήματος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο Βεβαίωσης Έναρξης Λειτουργίας και το προωθεί στην ιεραρχία για υπογραφή.
Ο ενδιαφερόμενος υποβάλλει ηλεκτρονικά την Αίτηση - Υπεύθυνη Δήλωση με τα απαιτούμενα δικαιολογητικά στο portal eugo.
Στέλεχος του Γραφείου Πρωτοκόλλου της Διεύθυνσης Δημόσιας Υγείας ή του ΚΕΠ-ΕΚΕ παραλαμβάνει και πρωτοκολλεί την Αίτηση - Υπεύθυνη Δήλωση με τα συνημμένα απαιτούμενα δικαιολογητικά και χορηγεί τον αριθμό πρωτοκόλλου στον ενδιαφερόμενο ή τη Βεβαίωση Υποβολής Αιτήματος κατ’ αντιστοιχία (Γραφείου Πρωτοκόλλου της Διεύθυνσης Δημόσιας Υγείας / ΚΕΠ-ΕΚΕ) και στη συνέχεια τα διαβιβάζει στη Διεύθυνση Δημόσιας Υγείας, ώστε να χρεωθούν στον κατά λόγο αρμόδιο υπάλληλο.
Στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας αποστέλλει στον ενδιαφερόμενο την Βεβαίωση Έναρξης Λειτουργίας του εργαστηρίου και αρχειοθετεί τα σχετικά έγγραφα στο αρχείο που διατηρεί το Τμήμα Ιδιωτικών Μονάδων Πρωτοβάθμιας Φροντίδας Υγείας.
Σε περίπτωση που η Έκθεση Ελέγχου έχει ευρήματα, στέλεχος του Τμήματος Ιδιωτικών Μονάδων Πρωτοβάθμιας Φροντίδας Υγείας συντάσσει σχέδιο εγγράφου με τα ευρήματα που προέκυψαν από την Έκθεση Ελέγχου το υπογράφει με σκοπό να ενημερωθεί ο ενδιαφερόμενος. Σε αυτό το σημείο της διαδικασίας, ο ενδιαφερόμενος δεν έχει δικαίωμα να λειτουργήσει το εργαστήριο και για να αποκτήσει το εν λόγω δικαίωμα οφείλει να υποβάλλει εκ νέου το σύνολο των δικαιολογητικών.
Διαβίβαση φακέλου στις Τεχνικές Υπηρεσίες της οικείας Περιφερειακής Ενότητας
Έλεγχος νομιμότητας κτιριακών προϋποθέσεων
Σύνταξη Βεβαίωσης Έναρξης Λειτουργίας & Υπογραφή
Ηλεκτρονική Υποβολή Αίτησης και Δικαιολογητικών